title: Sklep Političnega in varnostnega odbora BiH/11/2007 z dne 25. septembra 2007 o imenovanju poveljnika sil EU za vojaško operacijo Evropske unije v Bosni in Hercegovini

text:
               6.11.2007

               SL

               Uradni list Evropske unije

               L 288/60

      SKLEP POLITIČNEGA IN VARNOSTNEGA ODBORA BiH/11/2007
   z dne 25. septembra 2007
   o imenovanju poveljnika sil EU za vojaško operacijo Evropske unije v Bosni in Hercegovini
   (2007/711/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2004/570/SZVP za sprejemanje nadaljnjih sklepov o imenovanju poveljnika sil EU pooblastil Politični in varnostni odbor (PVO).

               (2)

               27. junija 2006 je PVO sprejel Sklep BiH/9/2006 (2) v katerem je za poveljnika sil EU za vojaško operacijo Evropske unije v Bosni in Hercegovini imenovan kontraadmiral Hans Jochen WITTHAUER.

               (3)

               Poveljnik operacije EU je priporočil, da se za novega poveljnika sil EU za vojaško operacijo Evropske unije v Bosni in Hercegovini imenuje generalmajorja Ignacia MARTÍN VILLALAÍNA.

               (4)

               Vojaški odbor EU je to priporočilo podprl.

               (5)

               V skladu s členom 6 Protokola o stališču Danske, priloženega Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo.

               (6)

               Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice EU, ki so tudi članice zveze NATO ali pogodbenice „Partnerstva za mir“ in ki so sklenile dvostranske sporazume o varnosti z zvezo NATO –

         SKLENIL:
   Člen 1
   Za poveljnika sil EU za vojaško operacijo EU v Bosni in Hercegovini se imenuje generalmajor Ignacio MARTÍN VILLALAÍN.
   Člen 2
   Ta sklep začne učinkovati 4. decembra 2007.

      V Bruslju, 25. septembra 2007

            Za Politični in varnostni odbor

            Predsednik

         C. DURRANT PAIS

      (1)  UL L 252, 28.7.2004, str. 10.

      (2)  UL L 196, 18.7.2006, str. 25.


title: Sklep Sveta z dne 16. junija 2000 o postopku odstopanj od pravil o poreklu blaga določenih s Protokolom št. 1 k Sporazumu o sodelovanju med državami AKP in ES

text:
Pomembno pravno obvestilo

|

32000D0399

Uradni list L 151 , 24/06/2000 str. 0016 - 0017

		Sklep Svetaz dne 16. junija 2000o postopku odstopanj od pravil o poreklu blaga določenih s Protokolom št. 1 k Sporazumu o sodelovanju med državami AKP in ES(2000/399/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe,ob upoštevanju predloga Komisije,ob upoštevanju naslednjega:(1) Četrta Konvencija med državami AKP in ES je potekla dne 29. februarja 2000.(2) Nov Sporazum med državami AKP in ES o sodelovanju na zgoraj navedeni datum ni začel veljati.(3) Člen 3 Sklepa št. 1/2000 o prehodnih ukrepih, ki jih je sprejel Odbor veleposlanikov držav AKP in ES 28. februarja 2000 in veljajo od 1. marca 2000 [1] določa, da trgovinske določbe Sporazuma o sodelovanju med državami AKP in ES, vključno s Protokolom št. 1 h Konvenciji v zvezi z določitvijo opredelitve "izdelkov po poreklu" in načini upravnega sodelovanja, začnejo veljati 1. marca 2000.(4) Člen 38(9) omenjenega Protokola določa, da zaprosila držav AKP o odstopanjih od pravil o poreklu blaga, ki jih določa isti Protokol veljajo kot sprejete, če Skupnost v zvezi s tem državam AKP ne poda svojega mnenja v roku 75 delovnih dni od dne prejema omenjenih zaprosil s strani sopredsednika ES v Odboru držav AKP in ES za carinsko sodelovanje, ki je določen v členu 37 Protokola št. 1.(5) S tem namenom je potrebno sprejeti postopek, na podlagi katerega bodo države AKP mnenje Skupnosti prejele v roku 75 delovnih dni.(6) Potrebni ukrepi za izvajanje tega sklepa naj bi se sprejeli v skladu s Sklepom Sveta 1999/468/ES z dne 28. junija 1999, ki predpisuje postopke za izvajanje pooblastil dodeljenih Komisiji [2].(7) Sklep Sveta 90/523/EGS [3] določa, v zvezi s sprejemom mnenja Skupnosti, prenos pooblastil na Komisijo po prejemu zaprosil držav AKP o odstopanjih od pravil o poreklu blaga določenih v Protokolu št. 1 Četrte Konvencije med državami AKP in ES. Podoben prenos pooblastil na Komisijo se omogoči v tem primeru upoštevajoč odstopanja od pravil o poreklu blaga, ki jih določa Protokol št. 1 Sporazuma o sodelovanju med državami AKP in ES.(8) Uredba Sveta (EGS, Euratom) št. 1182/71 [4] določi pravila, ki veljajo za obdobja, datume in roke –SKLENIL:Člen 1V zvezi z zaprosilom držav AKP o odstopanjih od pravil o poreklu blaga, ki jih določa Protokol št. 1 Sporazuma o sodelovanju med državami AKP in ES, sprejme Komisija skupno mnenje Skupnosti po postopku iz člena 2.Člen 2Komisija sodeluje z Odborom za carinski zakonik, ki je ustanovljen z Uredbo Sveta (EGS) št. 2913/92 z dne 12. oktobra 1992 in ki ureja carinski kodeks Skupnosti [5], v nadaljevanju besedila "Odbor".Predstavnik Komisije Odboru predloži osnutek skupnega mnenja v roku 25 delovnih dni od dne, ko je s strani sopredsednika ES v Odboru držav AKP in ES za carinsko sodelovanje prejel zahtevo za odstop. Odbor poda mnenje o osnutku v roku, ki ga določi njegov predsednik glede na nujnost zadeve. V primeru sklepov, ki jih Svet po predlogu Komisije mora sprejeti, se poda mnenje. ki je sprejeto na podlagi večine, določene v členu 205(2) Pogodbe. Glasovi predstavnikov držav članic se ponderirajo na način določen v zgornjem členu. Predsednik ne glasuje.Komisija sprejme skupno mnenje in ga nemudoma posreduje državam AKP. V primeru, da se Odbor ne strinja s sprejetim skupnim mnenjem, je Komisija dolžna zadevo takoj predložiti Svetu. V tem primeru Komisija odloži posredovanje mnenja državam AKP za obdobje 25 delovnih dni od dne glasovanja v Odboru.Svet, ki odloča po načelu kvalificirane večine, lahko sprejme drugačno skupno mnenje v roku, ki ga določa tretji odstavek.Člen 3Za določitev delovnih dni v tem sklepu velja Uredba (EGS, Euratom) št. 1182/71.Člen 4Sklep začne veljati z dnem njegove objave v Uradnem listu Evropskih skupnosti.Uporablja se do 31. decembra 2007.V Luxembourgu, 16. junija 2000Za SvetPredsednikL. Capoulas Santos[1] UL L 56, 1.3.2000, str. 47.[2] UL L 184, 17.7.1999, str. 23.[3] UL L 290, 23.10.1990, str. 33.[4] UL L 124, 8.6.1971, str. 1.[5] UL L 302, 19.10.1992, str. 1.--------------------------------------------------


title: Zahteva za posvetovanje o imuniteti in privilegijih Antonia di Pietra Sklep Evropskega parlamenta z dne 22. aprila 2009 o zahtevi za posvetovanje o imuniteti in privilegijih Antonia Di Pietra (2008/2146(IMM))

text:
               8.7.2010

               SL

               Uradni list Evropske unije

               CE 184/136

         Sreda, 22. aprila 2009Zahteva za posvetovanje o imuniteti in privilegijih Antonia di Pietra
   P6_TA(2009)0235
   Sklep Evropskega parlamenta z dne 22. aprila 2009 o zahtevi za posvetovanje o imuniteti in privilegijih Antonia Di Pietra (2008/2146(IMM))
   2010/C 184 E/30

      Evropski parlament,
   ob upoštevanju zahteve za posvetovanje o imuniteti in privilegijih Antonia Di Pietra, ki jo je posredoval pristojni organ Republike Italije dne 15. maja 2008 in ki je bila razglašena na plenarnem zasedanju dne 5. junija 2008,
   po zagovoru Antonia Di Pietra, opravljenem v skladu s členom 7(3) svojega Poslovnika,
   ob upoštevanju člena 10 Protokola o privilegijih in imunitetah Evropskih skupnosti z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964, 10. julija 1986 in 21. oktobra 2008 (1),
   ob upoštevanju člena 68(1) italijanske ustave,
   ob upoštevanju člena 6(1) in člena 7(13) svojega Poslovnika,
   ob upoštevanju poročila Odbora za pravne zadeve (A6-0197/2009),

               1.

               sklene, da ne odvzame imunitete Antoniu Di Pietru;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Italije.

      (1)  Zadeva 101/63, Wagner proti Fohrmann in Krier, Letno poročilo 1964, str. 195, in zadeva 149/85, Wybot proti Faure in drugi, Letno poročilo 1986, str. 2391 in združena primera C-200/07 in C-201/07 Marra proti De Gregorio in Clemente, ki jih poročila Sodišča Evropskih skupnosti še ne navajajo.


title: Sklep Sveta z dne 21. januarja 2003 o odložitvi obveznosti Skupnosti po Sektorski prilogi za električno varnost Sporazuma o vzajemnem priznavanju med Evropsko skupnostjo in Združenimi državami Amerike

text:
Pomembno pravno obvestilo

|

32003D0057

Uradni list L 023 , 28/01/2003 str. 0024 - 0025

		Sklep Svetaz dne 21. januarja 2003o odložitvi obveznosti Skupnosti po Sektorski prilogi za električno varnost Sporazuma o vzajemnem priznavanju med Evropsko skupnostjo in Združenimi državami Amerike(2003/57/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe v zvezi z drugim pododstavkom člena 300(2) te pogodbe,ob upoštevanju predloga Komisije,ob upoštevanju naslednjega:(1) V skladu s členom 16 Sporazuma o medsebojnem priznavanju, sklenjenim med Evropsko skupnostjo in Združenimi državami Amerike [1], v nadaljevanju "Sporazum", lahko ena pogodbenica odloži svoje obveznosti na podlagi Sektorske priloge.(2) Združene države Amerike niso izpolnile svoje obveznosti na podlagi Sporazuma, zlasti glede postopkov, ki jih je treba upoštevati za priznanje organov za ugotavljanje skladnosti, ki jih imenuje Skupnost.(3) To je privedlo do položaja, kjer se organov za ugotavljanje skladnosti, ki so že imenovani ali ki so v postopku imenovanja s strani organov države članice, pristojne za imenovanje, ne da oceniti, spremljati in priznati, kot to predvideva Sporazum.(4) Skupnost je zato izgubila dostop do tržišča glede ugotavljanja skladnosti za svoje proizvode, ki jih zajema Sektorska priloga za električno varnost.(5) Prav tako ocenjuje, da Združene države niso zagotovile pravnih in uredbenih organov zmožnih izvajanja določb Sektorske priloge za električno varnost, zlasti ker se ta nanaša na zaupanje v Upravo za varnost in zdravje pri delu, z ocenjevanjem na kraju samem, ki so ga opravili organi države članice, pristojni za imenovanje organov za ugotavljanje skladnosti, ki so locirani na njihovem ozemlju.(6) Skupnost in Združene države so opravile, v skladu s tretjim stavkom člena 2 Sporazuma, številna posvetovanja, ki niso privedla do zadovoljive rešitve.(7) Komisija bo nadaljevala s posvetovanji z Združenimi državami na podlagi Sporazuma z namenom, da se zagotovi, da se lahko Sektorska priloga za električno varnost izvaja v skladu z njegovimi določbami –SKLENIL:Člen 1Obveznosti Skupnosti na podlagi Sektorske priloge za električno varnost Sporazuma o vzajemnem priznavanju med Evropsko skupnostjo in Združenimi državami Amerike, se v celoti odložijo.Člen 2Predsednik Sveta je pristojen imenovati pooblaščeno osebo, ki v imenu Skupnosti pošlje priloženo zabeležko Združenim državam Amerike.Člen 3Najkasneje tri leta od datuma posredovanja zabeležke, omenjene v 2. členu, Združenim državam, predloži Komisija Svetu poročilo o stanju glede posvetovanj z Združenimi državami in, kjer je to primerno, predloži predlog za sklep Sveta o odpravi tega sklepa.Člen 4Ta sklep začne veljati z dnem objave v Uradnem listu Evropskih skupnosti.V Bruslju, 21. januarja 2003Za SvetPredsednikN. Christodoulakis[1] Ul L 31, 4.2.1999, str. 1.--------------------------------------------------PRILOGASvet Evropske unije izreka svojo zahvalo Misiji Združenih držav Amerike pri Evropski uniji in jo obvešča, da se je Evropska skupnost odločila, v skladu s členom 16 Sporazuma o vzajemnem priznavanju med Evropsko skupnostjo in Združenimi državami Amerike, da v celoti odloži svoje obveznosti po Sektorski prilogi za električno varnost Sporazuma.Razlog za odložitev obveznosti Skupnosti je, da Združene države Amerike niso izpolnile svoje obveznosti na podlagi Sporazuma, zlasti glede postopkov, ki jih je treba upoštevati za priznanje organov za ugotavljanje skladnosti, ki jih imenuje Skupnost. To je privedlo do položaja, kjer se organov za ugotavljanje skladnosti, ki so že imenovani ali ki so v postopku imenovanja s strani organov države članice, pristojnih za imenovanje, ne da oceniti, spremljati in priznati, kot predvideva Sporazum.Zato je Skupnost izgubila dostop do tržišča glede ugotavljanja skladnosti za svoje proizvode, ki jih zajema Sektorska priloga za električno varnost.Prav tako se meni, da Združene države niso zagotovile pravnih in regulativnih organov, zmožnih izvajanja določb Sektorske priloge za električno varnost, zlasti ker se ta nanaša na zaupanje Uprave za varnost in zdravje pri delu, pri ocenjevanju na kraju samem, ki so ga opravili organi države članice, pristojni za imenovanje organov za ugotavljanje skladnosti, ki so locirani na njihovem ozemljuV skladu s tretjim stavkom člena 2 Sporazuma, so Skupnost in Združene države opravile številna posvetovanja, ki pa niso privedla do zadovoljive rešitve.Odložitev obveznosti Skupnosti, kot je navedeno zgoraj, je veljavna od datuma objave te zabeležke v Uradnem listu Evropskih skupnosti.Svet Evropske unije izkorišča to priložnost, da izrazi Misiji Združenih držav Amerike pri Evropski uniji zagotovilo za obravnavanje zadeve.--------------------------------------------------


title: 2012/570/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za varnost v letalstvu za proračunsko leto 2010

text:
               17.10.2012

               SL

               Uradni list Evropske unije

               L 286/175

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za varnost v letalstvu za proračunsko leto 2010
   (2012/570/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0124/2012),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 21.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Evropska agencija za varnost v letalstvu

               2006

               2007

               2008

               2009

               Uspešnost

               Agencija mora skrbno preveriti skladnost napovedi odhodkov: sistem stroškovne analize agencije je prikazal stroške v višini 48 000 000 EUR in prihodke v višini 35 000 000 EUR; nezadostno načrtovanje

               Agencija mora skrbno preveriti skladnost napovedi odhodkov, ki jih je treba predložiti v sprejetje proračunskemu organu

                           —

                           Poziva agencijo, naj opredeli diahronično analizo operacij, izvedenih v tem letu in prejšnjih letih

                           —

                           Poziva agencijo, naj določi cilje SMART in kazalnike RACER

                           —

                           Poziva agencijo, naj pripravi Ganttov diagram

                           —

                           Poziva agencijo, naj določi cilje SMART in kazalnike RACER

                           —

                           Poziva agencijo, naj poleg tega premisli o uvedbi Ganttovega diagrama v načrtovanje vseh svojih operativnih dejavnosti, ki bo omogočal strnjen prikaz časa, ki ga vsak uslužbenec porabi za posamezne projekte

                           —

                           Poziva agencijo, naj uvede na dejavnostih temelječe strukture operativnega proračuna in tako zagotovi jasno povezavo med delovnim programom in finančnimi napovedmi ter izboljša spremljanje in poročanje o uspešnosti

                           —

                           Poziva agencijo, naj prikaže primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu

               Uredba o taksah in dajatvah

               ni podatkov

               Agencija ne sme namesto sedanje uredbe uporabljati predhodne uredbe o zaračunavanju taks

                           —

                           Poziva agencijo, naj pripravi sistem spremljanja na ravni certificiranja projektov

                           —

                           Poziva agencijo, naj predloži podroben načrt, s katerim bo zagotovila, da sistem letnih pavšalnih taks ne bo povzročil dohodka, ki je bistveno nad dejanskimi stroški opravljenih storitev

                           —

                           Poziva agencijo, naj izboljša svoj sistem spremljanja certificiranja projektov in tako zagotovi, da obračunane takse ne odstopajo bistveno od dejanskih stroškov skozi celotno trajanje projekta

                           —

                           Poziva agencijo, naj za pripravo finančnih izkazov za leto 2010 pravilno oceni vnaprej vračunane odhodke, povezane z upravljanjem nalog certificiranja, delegirane nacionalnim letalskim organom

               Prenos sredstev/vprašanja v zvezi z javnimi naročili

               Proračunsko načelo enoletnosti ni bilo upoštevano: v nasprotju s svojo finančno uredbo je agencija uporabila nediferencirane odobritve plačil, prenesene iz leta 2005, kljub zadostnim odobritvam plačil za leto 2006

               Vprašanja preglednosti pri merilih za dodelitev javnega naročila in metoda finančnega vrednotenja

                           —

                           Poziva agencijo, naj izboljša sistem za načrtovanje virov podjetja, ki je nastal zaradi zamude pri podpisu pogodbe o storitvah. (Poziva agencijo, naj Komisiji in Parlamentu v naslednjih letih predstavi bolj realistično napoved)

                           —

                           Poziva Komisijo, naj preuči načine, da se načelo upravljanja denarnih sredstev na podlagi potreb uporablja v celoti ter se tako omogoči, da so rezerve agencije čim manjše

                           —

                           Agencija je prenesla v leto 2010 visoko raven sredstev za operativne odhodke (65 % iz naslova III, operativne dejavnosti; odstotek obveznosti, ki je bil prenesen, znaša 13 %)

                           —

                           Poziva, naj se pogodbe upravlja natančneje in bolj pravočasno in naj bodo napovedi, ki se posredujejo Parlamentu in Komisiji za naslednje proračunsko leto, precej bolj realistične

                           —

                           Zahteva, da se k letnim proračunom doda posebno poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila porabljena ter kako in kdaj bodo uporabljena

               Človeški viri

               ni podatkov

               Poziva agencijo, naj izboljša svoj sistem načrtovanja človeških virov in zaposlovanja

               Poziva agencijo, naj izboljša svoj sistem načrtovanja človeških virov in zaposlovanja

                           —

                           Ugotavlja pomanjkljivosti pri postopkih izbire osebja, zaradi česar je ogrožena preglednost teh postopkov. Računsko sodišče je poročalo, da odločitve izbirnih komisij niso zadosti utemeljene in dokumentirane, ker merila za vabilo na razgovor in uvrstitev na rezervni seznam niso bila opredeljena vnaprej in zapisniki niso bili vodeni

                           —

                           Poziva agencijo, naj obvesti organ za podelitev razrešnice o ukrepih, ki so bili sprejeti za razrešitev nastale situacije in za večjo preglednost izbirnih postopkov strokovnjakov/uslužbencev

               Notranja revizija

               Agencija še ne izvaja učinkovitega sistema za vodenje terjatev, ki bi po možnosti vključeval obresti za zakasnela plačila

               ni podatkov

               Poziva agencijo, naj sprejme ukrepe za izpolnitev 13 (2 sta kritični) od 28 priporočil Službe za notranjo revizijo → na primer priporočila v zvezi s proračunsko negotovostjo, pomanjkanjem analize tveganj, pomanjkanjem politike ocenjevanja in napredovanja, postopkom ločevanja proračunskih let in postopkom za evidentiranje izjem, ki so bile zaključene

               Priznava, da je agencija od leta 2006 uresničila 20 od 26 priporočil službe za notranjo revizijo

          ---documentbreak---

               17.10.2012

               SL

               Uradni list Evropske unije

               L 286/176

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2010
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0124/2012),

               A.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za varnost v letalstvu (agencija) za proračunsko leto 2010 ter o zakonitosti in pravilnosti z njimi povezanih transakcij,

               B.

               ker je Parlament 10. maja 2011 izvršnemu direktorju agencije podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, med drugim:

                           —

                           pozval agencijo, naj za operativni proračun agencije uresniči strukturo, ki temelji na dejavnostih, in tako vzpostavi jasno povezavo med delovnim programom in finančnimi napovedmi ter izboljša spremljanje in poročanje o uspešnosti,

                           —

                           opozoril na dejstvo, da je agencija ponovno prenesla velik obseg proračunskih sredstev za odhodke od poslovanja v proračun za leto 2010,

                           —

                           zahteval, da se k vsakoletnemu proračunu doda posebno poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila uporabljena ter kako in kdaj bodo uporabljena,

                           —

                           ugotovil pomanjkljivosti pri postopkih izbire osebja, zaradi česar je ogrožena preglednost teh postopkov,

               C.

               ker se agencija financira s taksami in dajatvami ter prispevki Unije,

               D.

               ker je proračun agencije za proračunsko leto 2010 znašal 137 200 000 EUR, kar pomeni 12,27-odstotno povečanje v primerjavi z letom 2009, ko je znašal 122 200 000 EUR; ker je bil v letu 2010 prispevek Unije k proračunu agencije 34 197 000 EUR (6), kar pomeni 0,87-odstotno povečanje v primerjavi z letom 2009,

      Upravljanje proračuna in finančno poslovodenje

               1.

               opominja, da dve tretjini proračuna agencije predstavljajo takse in dajatve, ki jih plača industrija, eno tretjino pa subvencije Unije in da je začetni prispevek Unije agenciji za leto 2010 znašal 32 879 000 EUR; ugotavlja pa, da je bil k temu dodan znesek 1 318 000 EUR, pridobljen s povračilom presežka, kar pomeni, da je celoten prispevek Unije znašal 34 197 000 EUR;

               2.

               ugotavlja, da se je proračun agencije od leta 2007 do 2010 povečal za 61 %, in sicer z 85 200 000 EUR na 137 200 000 EUR, medtem ko se je število zaposlenih povečalo s 333 na 524;

               3.

               ugotavlja, da v skladu s členom 3 Uredbe Komisije (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu (7), prihodki iz naslova taks predstavljajo namenske prihodke, ki jih agencija lahko prenese, dokler se jih ne porabi; ugotavlja, da se lahko prejemki iz industrije nanašajo na več kot eno proračunsko leto; ugotavlja, da se rezerve, ki se jih lahko porabi v naslednjih letih, prilagodi na podlagi proračunskih rezultatov za posamezno leto; ugotavlja, da se je znesek rezerv v zadnjih dveh letih zmanjšal z 29 000 000 EUR ob koncu leta 2008 na 21 000 000 EUR ob koncu leta 2010;

               4.

               na podlagi končnih letnih računovodskih izkazov za proračunsko leto 2010 ugotavlja, da je agencija porabila samo nediferencirana sredstva in da so bile posledično odobritve za prevzem obveznosti enake odobritvam plačil; poleg tega ugotavlja, da je splošna stopnja izvrševanja proračuna za leto 2010 znašala 99,51 %;

               5.

               poziva agencijo, naj sprejme dodatne ukrepe, da bi odpravila pomanjkljivosti, ki ogrožajo preglednost postopka javnih naročil ter načelo dobrega finančnega poslovodenja;

      Računovodstvo

               6.

               na podlagi končnih letnih računovodskih izkazov ugotavlja, da je agencija v letu 2010 spremenila svojo metodo priznavanja prihodkov in prešla z metode, ki temelji na stroških, na metodo, ki temelji na enakomernem časovnem amortiziranju, predlagani v računovodskem pravilu EK št. 4;

               7.

               razume agencijo, da je bil namen spremembe izboljšati točnost in preglednost glede vprašanja, na čem temelji zasluženi prihodek, in upoštevati priporočilo Računskega sodišča iz leta 2009, ki je priporočilo uporabo metode, ki bo natančneje odražala znesek prihodka, dodeljenega posameznemu proračunskemu letu;

               8.

               ugotavlja na podlagi letnega poročila o dejavnostih agencije, da se je sistem za načrtovanje virov podjetja dodatno razvijal in sistematično uporabljal za vse vrste finančnih transakcij in za zapiranje računov ob koncu leta;

      Postopek za oddajo javnih naročil

               9.

               na podlagi letnega poročila o dejavnostih ugotavlja, da je bilo v letu 2010 v teku 23 postopkov javnih naročil z visoko vrednostjo, ki vključujejo operativne in upravne potrebe, in da je bilo zaključenih 20 javnih naročil in podpisanih 29 pogodb visoke vrednosti v višini približno 14 000 000 EUR; poleg tega ugotavlja, da je bilo 428 pogodb podpisanih v okviru postopka javnih naročil z nizko vrednostjo, katerih skupna vrednost znaša približno 1 650 000 EUR;

               10.

               na podlagi podatkov Računskega sodišča je seznanjen, da finančno najugodnejše ponudbe pri dveh velikih postopkih javnih naročil zaradi metode vrednotenja pri ocenjevanju cene niso mogle doseči največjega števila točk; na podlagi podatkov agencije ugotavlja, da se ta dva postopka javnih naročil nanašata na:

                           —

                           obnovitev štiriletne pogodbe o čistilnih storitvah v višini 1 000 000 EUR,

                           —

                           okvirno pogodbo za obdobje največ štirih let za študije o zahtevah in standardih v zvezi s certificiranjem letalskih motorjev v najvišji vrednosti 2 500 000 EUR, za katere izbrani pogodbenik ni izpolnil vseh stroškovnih elementov v svoji prijavi;

                     je seznanjen z odgovorom agencije, da s tem v zvezi ni mogoče poročati o nobenem negativnem učinku, vendar bo vseeno upoštevala mnenje Računskega sodišča in se skušala v prihodnje tveganju izogniti, tako da bo namenila več pozornosti formulam finančnega vrednotenja;

      Človeški viri

               11.

               ugotavlja, da je organ za podelitev razrešnice ponovno odkril pomanjkljivosti pri postopkih za izbor uslužbencev, ki škodijo preglednosti teh postopkov; na podlagi podatkov Računskega sodišča se seznanja s tem, da ni dokazov, da bi bila pri postopkih za izbiranje uslužbencev merila za povabilo na razgovor ali uvrstitev na rezervni seznam določena pred začetkom preverjanja prijav; ugotavlja, da gre pri tem lahko za prikrivanje primerov nepotizma ali navzkrižje interesov; poziva agencijo, naj naredi vse potrebno, da bi preprečila navzkrižje interesov; poziva Komisijo, naj poskrbi za to, da bo agencija pravilno uporabljala predpise Unije; poudarja pomen preglednosti pri postopkih javnih naročil in izbora osebja;

               12.

               ugotavlja, da agencija ni obvestila organa za podelitev razrešnice o ukrepih, ki jih je sprejela za zagotavljanje večje preglednosti postopkov izbora strokovnjakov/uslužbencev, kot je bilo zahtevano leta 2009, čeprav je seznanjen s tem, da je bila zadeva obravnavana leta 2010, po tem, ko je Računsko sodišče v svojem poročilu ponovno poudarilo to zadevo; ponovno poudarja, da je učinek teh pomanjkljivosti še bolj pomemben, če upoštevamo cilje agencije, ki so: določanje podrobnosti certificiranja, sprejemanje odločitev v zvezi s plovnostjo in okoljskim certificiranjem ter izvajanje inšpekcijskih pregledov standardiziranja pri pristojnih organih v državah članicah;

               13.

               je seznanjen z odgovorom agencije Računskemu sodišču, da je v svojih smernicah za člane izbirne komisije navedla minimalne zahteve, ki jih morajo kandidati izpolnjevati za vabilo na razgovor (50 %) ali za uvrstitev na rezervni seznam (65 %), vendar da si pridržuje pravico, da odloči, kaj pomeni največje primerno število kandidatov, ki se jih povabi na razgovor glede na njihov dosežen rezultat;

               14.

               opozarja agencijo na pomen zagotavljanja ustreznega usposabljanja in meril usposobljenosti za inšpekcijske skupine in vodje skupin; poziva agencijo, naj sprejme konkretne ukrepe in o tem obvesti organ za podelitev razrešnice;

               15.

               ugotavlja, da se je iz leta 2009 do leta 2010 število zaposlenih v agenciji s 509 povečalo na 578, vključno z začasnim in pogodbenim osebjem;

      Navzkrižje interesov

               16.

               ugotavlja, da morajo tehnični uslužbenci agencije običajno priti iz nacionalnih letalskih organov in letalske industrije; razume, da morajo imeti uslužbenci zadostne in aktualne tehnične delovne izkušnje na področju letalstva, da lahko opravljajo tehnične preglede dokumentov o ponazoritvi skladnosti za zagotavljanje ustrezne ravni varnosti v letalstvu, kot zahteva veljavna zakonodaja Unije; vendar meni, da bi lahko šlo za navzkrižje interesov, če uslužbenec, ki je v preteklosti delal za enega izmed proizvajalcev letalske opreme, sedaj v okviru agencije sprejema odločitve o certificiranju teh istih letal in če ta situacija ni odkrita in ustrezno rešena; kljub vsemu je seznanjen, da je agencija uvedla postopek certificiranja, v katerem je nepristranskost odločitev zagotovljena s kolegialnostjo tehničnih ocen in samega procesa odločanja; je seznanjen tudi s tem, da se agencija pripravlja na uvedbo politike glede kodeksa ravnanja za celotno agencijo, vključno z odkrivanjem, preprečevanjem, spremljanjem in odpravljanjem posledic morebitnih navzkrižij interesov, kar bo agenciji omogočilo, da nadalje izboljša odkrivanje in odpravljanje navzkrižij interesov na tak način, da varnost letalstva ne bo nikoli ogrožena;

               17.

               poziva agencijo, naj ustrezno upošteva poklicne izkušnje svojih uslužbencev in prepreči navzkrižje interesov; meni, da bi morala agencija v politiki navzkrižja interesov opredeliti, v kolikšni meri in pod katerimi pogoji zaposleni v agenciji, ki je predhodno delal za proizvajalca letala, ki je predmet certificiranja, lahko sodeluje pri certificiranju le tega;

               18.

               poziva agencijo, naj uvede učinkovite procese za ustrezno obravnavo morebitnih primerov obtožb glede navzkrižja interesov v agenciji; agencijo še poziva, naj na svojem spletnem mestu objavi izjave o interesih in poklicne profile svojih strokovnjakov, vodstvenih kadrov, članov upravnega odbora in vseh, katerih dejavnosti so povezane s postopkom certificiranja; meni, da bi morala agencija na področju navzkrižja interesov slediti smernicam Organizacije za gospodarsko sodelovanje in razvoj (OECD);

               19.

               glede na to, da agencija sodeluje pri sprejemanju odločitev, ki so bistvenega pomena za državljane, in ob upoštevanju dejstva, da je izpostavljena zaradi svojega vpliva na industrijo, organ za podelitev razrešnice pričakuje, da bo prejel ugotovitve in priporočila iz posebnega poročila o primerih navzkrižja interesov, ki naj bi ga Računsko sodišče sprejelo še pred koncem junija 2012, in da bo razpravljal o njih;

      Uspešnost

               20.

               poziva agencijo, naj še naprej uporablja obstoječe na dejavnostih temelječe strukture operativnega proračuna in tako zagotovi jasno povezavo med delovnim programom in finančnimi napovedmi ter še izboljša spremljanje in poročanje o uspešnosti;

               21.

               poziva agencijo, naj vključi v načrtovanje vseh svojih operativnih dejavnosti Ganttov diagram, kjer je to primerno; prav tako poudarja, kako pomembno je, da agencija pri načrtovanju programov določi cilje SMART in kazalnike RACER, kot je to počela v letnem delovnem programu in letnem poročilu o dejavnostih od leta 2008;

      Notranja kontrola

               22.

               na podlagi letnega poročila o dejavnostih ugotavlja, da je agencija v letu 2010 konsolidirala svoj integriran sistem upravljanja, vključno z zasnovo notranje kontrole, katerega namen je ustrezna ublažitev tveganj, da se poveča zmožnost agencije v zvezi z doseganjem ciljev na področju delovanja, kakovosti, skladnosti ali financ;

               23.

               ugotavlja, da je bil decembra 2010 integriran sistem upravljanja agencije certificiran v skladu z mednarodno priznanim standardom upravljanja kakovosti ISO 9001:2008;

      Postopek inšpekcijskih pregledov standardiziranja

               24.

               poziva agencijo, naj nadalje izboljša dokumentacijo v zvezi z načrtovanjem in programiranjem inšpekcij; opozarja agencijo na pomen dokumentiranja ocene tveganj in meril, ki se jih uporablja pri načrtovanju inšpekcij, da lahko upraviči svoj notranji postopek sprejemanja odločitev v primerih, ki izkazujejo bistvene pomanjkljivosti in vplivajo na varnost državljanov Unije;

               25.

               poleg tega poziva agencijo, naj nadalje izboljša svojo učinkovitost pri obvladovanju ključnih vidikov varnosti:

                           —

                           s spremljanjem informacij,

                           —

                           z zmanjšanjem dolžine poročanja in uporabo rokov,

                           —

                           z dokumentiranjem postopka sprejemanja odločitev med agencijo in Komisijo,

                           —

                           ustreznim zmanjševanjem tveganja za morebitno navzkrižje interesov;

               26.

               poleg tega poziva agencijo, naj klasificira, spremlja in se ustrezno odzove na ugotovitve inšpekcije, ki so označene kot „pripombe“; je seznanjen, da je agencija razvila operativni postopek za opredelitev takšnih ugotovitev in jih sporočila Komisiji; zato poziva agencijo, naj organ za podelitev razrešnice obvesti o sprejetih ukrepih;

      Notranja revizija

               27.

               priznava, da več zelo pomembnih priporočil službe za notranjo revizijo, katerih namen je zmanjšanje izrednih tveganj za agencijo, še vedno ni bilo uresničenih in da jih omenjena služba trenutno pregleduje;

               28.

               ugotavlja zlasti, da je služba za notranjo revizijo v letu 2010 izvedla revizijo postopka inšpekcijskih pregledov standardiziranja, da bi ocenila in zagotovila neodvisno jamstvo v zvezi z notranjim sistemom kontrole, ki je povezan s postopkom inšpekcijskih pregledov standardiziranja v agenciji, da lahko nacionalni letalski organi spremljajo uporabo ustreznih uredb Unije in poročajo Komisiji; ugotavlja tudi, da je agencija že oblikovala akcijski načrt za odpravo pomanjkljivosti, o katerem se je dogovorila s službo za notranjo revizijo in ga tudi že poslala tej službi v dokaz, da uresničuje priporočila iz odstavkov 25 do 27 poročila;

               29.

               s tem v zvezi poziva agencijo, naj:

                           —

                           dokumentira svoje ocene tveganj po letnih programih inšpekcij in inšpekcijskih obiskih,

                           —

                           izboljša spremljanje in poročanje o bistvenih pomanjkljivostih, ki zbujajo pomisleke o varnosti,

                           —

                           se odziva in spremlja svoje pripombe po inšpekcijskih obiskih;

               30.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               31.

               sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (8) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 21.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 140.

      (6)  UL L 64, 12.3.2010, str. 613.

      (7)  UL L 140, 1.6.2007, str. 3.

      (8)  Sprejeta besedila, P7_TA(2012)0164 (glej stran 388 tega Uradnega lista).


title: Sklep Sveta (SZVP) 2016/947 z dne 14. junija 2016 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.) (EULEX KOSOVO)

text:
                  15.6.2016

                  SL

                  Uradni list Evropske unije

                  L 157/26

            SKLEP SVETA (SZVP) 2016/947
      z dne 14. junija 2016
      o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (*) (EULEX KOSOVO)
      SVET EVROPSKE UNIJE JE –
      ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:

                  (1)

                  Svet je 4. februarja 2008 sprejel Skupni ukrep 2008/124/SZVP (1).

                  (2)

                  Svet je 12. junija 2014 sprejel Sklep 2014/349/SZVP (2) o spremembi Skupnega ukrepa 2008/124/SZVP in ga podaljšal do 14. junija 2016.

                  (3)

                  Svet je 11. junija 2015 sprejel Sklep 2015/901/SZVP (3) o spremembi Skupnega ukrepa 2008/124/SZVP, v katerem je določil referenčni finančni znesek za obdobje od 15. junija 2015 do 14. junija 2016.

                  (4)

                  Skupni ukrep 2008/124/SZVP bi bilo treba spremeniti, da se mandat misije EULEX Kosovo podaljša do 14. junija 2018 in določi nov referenčni finančni znesek za kritje stroškov v obdobju od 15. junija 2016 do 14. junija 2017.

                  (5)

                  Nič v tem sklepu se ne bi smelo razumeti kot poseganje v neodvisnost in avtonomijo sodnikov in tožilcev.

                  (6)

                  Zaradi posebnega značaja dejavnosti misije EULEX Kosovo v podporo sodnim postopkom, ki so bili preneseni znotraj države članice, je ustrezno v tem sklepu določiti znesek, namenjen kritju podpore za prenesene sodne postopke znotraj države članice, in zagotoviti izvajanje tega dela proračuna z dodelitvijo nepovratnih sredstev.

                  (7)

                  Misija EULEX Kosovo bo delovala v razmerah, ki se lahko poslabšajo in bi lahko ovirale doseganje ciljev zunanjega delovanja Unije, kot je določeno v členu 21 Pogodbe.

                  (8)

                  Skupni ukrep 2008/124/SZVP bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Skupni ukrep 2008/124/SZVP se spremeni:

                  1.

                  člen 16 se spremeni:

                              (a)

                              v odstavku 1 se dodajo naslednji pododstavki:
                              „Referenčni finančni znesek za kritje stroškov EULEX KOSOVO od 15. junija 2016 do 14. junija 2017 znaša 63 600 000 EUR.
                              Od zneska v devetem pododstavku 34 500 000 EUR krije stroške misije EULEX KOSOVO za izvajanje njenega mandata na Kosovu od 15. junija 2016 do 14. decembra 2016, 29 100 000 EUR pa krije podporo prenesenim sodnim postopkom znotraj države članice od 15. junija 2016 do 14. junija 2017. Ta zadnji navedeni znesek retroaktivno krije tudi stroške, nastale zaradi podpore prenesenim sodnim postopkom od 1. aprila 2016. Komisija podpiše sporazum o dodelitvi nepovratnih sredstev s sodnim tajnikom, ki deluje v imenu sodnega tajništva, pristojnega za vodenje prenesenih sodnih postopkov za ta znesek. Za ta sporazum o dodelitvi nepovratnih sredstev veljajo pravila o nepovratnih sredstvih iz Uredbe (EU, Euratom) št. 966/2012 (**).
                              Referenčni finančni znesek za poznejše obdobje misije EULEX Kosovo določi Svet.

                                 (**)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).“;"

                              (b)

                              odstavek 4 se nadomesti z naslednjim:
                              „4.   Za finančno izvrševanje proračuna misije je odgovorna EULEX KOSOVO, razen za znesek iz desetega pododstavka odstavka 1 v zvezi s podporo prenesenim sodnim postopkom znotraj države članice. V ta namen EULEX KOSOVO podpiše sporazum s Komisijo.“;

                  2.

                  drugi odstavek člena 20 se nadomesti z naslednjim:
                  „Veljati preneha 14. junija 2018. Svet na predlog visokega predstavnika in ob upoštevanju dodatnih virov financiranja ter prispevkov drugih partnerjev sprejme potrebne sklepe, s katerimi zagotovi, da mandat EULEX KOSOVO za podporo prenesenim sodnim postopkom iz člena 3a in potrebna finančna sredstva ostanejo veljavni do zaključka teh sodnih postopkov.“

            Člen 2
      Ta sklep začne veljati na dan sprejetja.

         V Luxembourgu, 14. junija 2016

               Za Svet

               Predsednik

            A.G. KOENDERS

         (*)  To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.

         (1)  Skupni ukrep Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovu (EULEX Kosovo) (UL L 42, 16.2.2008, str. 92).

         (2)  Sklep Sveta 2014/349/SZVP z dne 12. junija 2014 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu, EULEX KOSOVO (UL L 174, 13.6.2014, str. 42).

         (3)  Sklep Sveta (SZVP) 2015/901 z dne 11. junija 2015 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 147, 12.6.2015, str. 21).


title: Odločba Komisije z dne 16. decembra 1982 o seznamu obratov v Južnoafriški republiki in Namibiji, odobrenih za uvoz svežega mesa v Skupnost

text:
Pomembno pravno obvestilo

|

31982D0913

Uradni list L 381 , 31/12/1982 str. 0028 - 0029 finska posebna izdaja: poglavje 3 zvezek 15 str. 0220  španska posebna izdaja: poglavje 03 zvezek 26 str. 0232  švedska posebna izdaja: poglavje 3 zvezek 15 str. 0220  portugalska posebna izdaja poglavje 03 zvezek 26 str. 0232

		Odločba Komisijez dne 16. decembra 1982o seznamu obratov v Južnoafriški republiki in Namibiji, odobrenih za uvoz svežega mesa v Skupnost(82/913/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1] ter zlasti členov 4(1) in 18(1)(a) ter (b) Direktive,ker morajo obrati v tretjih državah za pridobitev odobritev za izvoz svežega mesa v Skupnost izpolnjevati splošne in posebne zahteve iz Direktive 72/462/EGS;ker so pristojne oblasti v skladu s členom 4(3) Direktive 72/462/EGS poslale seznam obratov, odobrenih za izvoz v Skupnost;ker so pregledi Skupnosti na kraju samem pokazali, da so higienski standardi v mnogih od teh obratov zadovoljivi in se lahko zato vpišejo na prvi seznam obratov, iz katerih se lahko odobri uvoz svežega mesa, izdelan v skladu s členom 4(1) navedene direktive;ker je treba primer drugih obratov, ki so jih predlagale pristojne oblasti, ponovno preučiti na podlagi dodatnih podatkov v zvezi z njihovimi higienskimi standardi in njihovo sposobnostjo hitrega prilagajanja zakonodaji Skupnosti;ker se v tem času in da bi se izognili kakršnikoli nenadni prekinitvi obstoječih trgovinskih tokov tem obratom lahko začasno dovoli, da nadaljujejo z izvozi svežega mesa v tiste države članice, ki so pripravljene sprejeti;ker je treba zato to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;ker je treba poudariti, da za uvoz svežega mesa velja tudi druga veterinarska zakonodaja Skupnosti, zlasti v zvezi z zahtevami javnozdravstvenega varstva, vključno s posebnimi določbami za Dansko, Irsko in Združeno kraljestvo;ker za pogoje za uvoz svežega mesa iz obratov s seznama, priloženega k tej odločbi, še vedno veljajo drugje določeni predpisi in splošne določbe Pogodbe; ker zlasti za uvoz nekaterih kategorij mesa, kot je meso s težo manj kakor 3 kilograme ali meso, ki vsebuje ostanke nekaterih snovi, za katere usklajena pravila Skupnosti še ne obstajajo, iz tretjih držav in ponoven izvoz v druge države članice, še vedno velja zdravstvena zakonodaja države članice uvoznice;ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Obratom v Južnoafriški republiki in Namibiji, ki so našteti v Prilogi, se odobri uvoz svežega mesa v Skupnost v skladu z navedeno prilogo.2. Za uvoz iz obratov iz odstavka 1 še vedno veljajo drugje določeni veterinarski predpisi Skupnosti, zlasti tisti v zvezi z zahtevami javnozdravstvenega varstva.Člen 21. Države članice prepovejo uvoz svežega mesa iz obratov, ki niso našteti v Prilogi.2. Vendar prepoved iz odstavka 1 do 1. avgusta 1983 ne velja za obrate, ki sicer niso našteti v Prilogi, vendar so jih 16. avgusta 1982 uradno odobrile in predlagale pristojne oblasti v skladu s členom 4(3) Direktive 72/462/EGS, razen če ni v zvezi z njimi pred 1. avgustom 1983 ne sprejeta nasprotna odločitev v skladu s členom 4(1) navedene direktive.Komisija pošlje državam članicam seznam teh obratov.Člen 3Ta odločba se uporablja od 1. januarja 1983.Člen 4Ta odločba se pregleda in po potrebi spremeni pred 1. majem 1983.Člen 5Ta odločba je naslovljena na države članice.V Bruslju, 16. decembra 1982.Za KomisijoPoul DalsagerČlan Komisije[1] UL L 302, 31.12.1972, str. 28.--------------------------------------------------PRILOGASEZNAM OBRATOVI. GOVEJE MESOA. Klavnice in razsekovalniceŠt. obrata | Obrat | Naslov |23 | Karoo Meat Packers | Okahandja, Namibija |25 | Damara Meat Packers | Otavi, Namibija |30 | Johannesburg Abattoir | City Deep, Transvaal, JAR |47 | Bull Brand Foods | Krugersdorp, Transvaal, JAR |B. Razsekovalnice61 | Meat Control Board | Cape Town, Kaplandija, JAR |62 | National Meat Suppliers | Cape Town, Kaplandija, JAR |69 | Karoo Meat Packers | Cape Town, Kaplandija, JAR |83 | Blue Continent Cold Storage | Cape Town, Kaplandija, JAR |87 | Rand Cold Storage | City Deep, Transvaal, JAR |93 | Wholesome Meats | Durban, Natal, JAR |II. HLADILNICE4 | Table Bay Cold Storage | Cape Town, Kaplandija, JAR |84 | Maydon Wharf Cold Storage | Durban, Natal, JAR |90 | Epping Cold Storage | Cape Town, Kaplandija, JAR |94 | Walvis Bay Cold Storage | Walvis Bay |--------------------------------------------------


title: 2014/785/EU: Sklep Sveta z dne 7. novembra 2014 o stališču, ki se v imenu Evropske unije sprejme v Skupnem odboru EGP o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (varstvo potrošnikov)

text:
               13.11.2014

               SL

               Uradni list Evropske unije

               L 328/45

         SKLEP SVETA
   z dne 7. novembra 2014
   o stališču, ki se v imenu Evropske unije sprejme v Skupnem odboru EGP o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (varstvo potrošnikov)

      (2014/785/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 169 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

               (3)

               Protokol 31 k Sporazumu EGP vsebuje določbe in pravila o sodelovanju na posebnih področjih, za katera ne veljajo štiri temeljne svobode.

               (4)

               Sodelovanje pogodbenic Sporazuma EGP je primerno razširiti, da se vključi Uredba (EU) št. 254/2014 Evropskega parlamenta in Sveta (3).

               (5)

               Primerno je, da se sodelovanje držav Efte v dejavnostih, ki izhajajo iz Uredbe (EU) št. 254/2014 začne 1. januarja 2014, ne glede na to, kdaj je Sklep Skupnega odbora EGP, priložen k temu sklepu, sprejet ali če je izpolnitev morebitnih ustavnih zahtev za ta sklep Skupnega odbora EGP priglašena po 10. juliju 2014.

               (6)

               Subjekti s sedežem v državah Efte bi morali biti upravičeni do sodelovanja v dejavnostih, ki se začnejo pred začetkom veljavnosti Sklepa Skupnega odbora EGP, ki je priložen k temu sklepu. Stroški, nastali zaradi tovrstnih dejavnosti, katerih izvajanje se začne po 1. januarju 2014, se lahko štejejo za upravičene pod enakimi pogoji, kot veljajo za stroške, ki jih imajo subjekti s sedežem v državah članicah Unije, pod pogojem, da Sklep Skupnega odbora EGP začne veljati pred koncem zadevnega ukrepa.

               (7)

               Zato bi bilo treba Protokol 31 k Sporazumu EGP ustrezno spremeniti.

               (8)

               Stališče Unije v Skupnem odboru EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 7. novembra 2014

            Za Svet

            Predsednik

         P. C. PADOAN

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Uredba (EU) št. 254/2014 Evropskega parlamenta in Sveta z dne 26. februarja 2014 o večletnem programu za potrošnike za obdobje 2014–2020 in o razveljavitvi Sklepa št. 1926/2006/ES (UL L 84, 20.3.2014, str. 42).

      OSNUTEK
      SKLEP SKUPNEGA ODBORA EGP št. …/2014
      z dne
      o spremembi Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
      ob upoštevanju naslednjega:

                  (1)

                  Sodelovanje pogodbenic Sporazuma EGP je primerno razširiti, tako da se vključi Uredba (EU) št. 254/2014 Evropskega parlamenta in Sveta z dne 26. februarja 2014 o večletnem programu za potrošnike za obdobje 2014–2020 in o razveljavitvi Sklepa št. 1926/2006/ES (1).

                  (2)

                  Primerno je, da se sodelovanje držav Efte v dejavnostih, ki izhajajo iz Uredbe (EU) št. 254/2014 začne 1. januarja 2014, ne glede na to, kdaj je ta sklep sprejet ali če je izpolnitev morebitnih ustavnih zahtev za ta sklep priglašena po 10. juliju 2014.

                  (3)

                  Subjekti s sedežem v državah Efte bi morali biti upravičeni do sodelovanja v dejavnostih, ki se začnejo pred začetkom veljavnosti tega sklepa. Stroški, nastali zaradi tovrstnih dejavnosti, katerih izvajanje se začne po 1. januarju 2014, se lahko štejejo za upravičene pod enakimi pogoji, kot veljajo za stroške, ki jih imajo subjekti s sedežem v državah članicah EU, pod pogojem, da ta sklep začne veljati pred koncem zadevnega ukrepa.

                  (4)

                  Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja z učinkom od 1. januarja 2014 –

            SPREJEL NASLEDNJI SKLEP:
      Člen 1
      Člen 6 Protokola 31 k Sporazumu EGP se spremeni:

                  1.

                  za odstavkom 3a se vstavi naslednji odstavek:
                  „3b.   Države Efte z učinkom od 1. januarja 2014 sodelujejo v naslednjem programu:

                              —

                                 32014 R 0254: Uredba (EU) št. 254/2014 Evropskega parlamenta in Sveta z dne 26. februarja 2014 o večletnem programu za potrošnike za obdobje 2014–2020 in o razveljavitvi Sklepa št. 1926/2006/ES (UL L 84, 20.3.2014, str. 42).
                              Stroški, nastali zaradi dejavnosti, katerih izvajanje se začne po 1. januarju 2014, se lahko štejejo za upravičene od začetka ukrepa v skladu z zadevnim sporazumom o nepovratnih sredstvih ali sklepom o nepovratnih sredstvih, pod pogojem, da Sklep Skupnega odbora EGP št. …/2014 z dne … začne veljati pred koncem ukrepa.
                              Lihtenštajn je izvzet iz sodelovanja v tem programu in finančnega prispevka k njemu.“

                        ;

                  2.

                  besedilo odstavka 4 se nadomesti z naslednjim:
                  „Države Efte finančno prispevajo k dejavnostim iz odstavkov 3, 3a in 3b v skladu s členom 82(1)(a) Sporazuma.“;

                  3.

                  besedilo odstavka 5 se nadomesti z naslednjim:
                  „Države Efte od začetka sodelovanja v dejavnostih iz odstavkov 3, 3a in 3b polno sodelujejo v odborih ES in drugih organih, ki pomagajo Komisiji ES pri upravljanju ali razvijanju teh dejavnosti, z izjemo pravice glasovanja.“.
            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (2).
      Uporablja se od 1. januarja 2014.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 84, 20.3.2014, str. 42.

         (2)  [Navedena ni nobena ustavna zahteva.] [Navedene so ustavne zahteve.]


title: Sklep Evropskega parlamenta (EU) 2015/1668 z dne 29. aprila 2015 o zaključnem računu Evropske agencije za pomorsko varnost za proračunsko leto 2013

text:
               30.9.2015

               SL

               Uradni list Evropske unije

               L 255/282

      SKLEP EVROPSKEGA PARLAMENTA (EU) 2015/1668
      z dne 29. aprila 2015
      o zaključnem računu Evropske agencije za pomorsko varnost za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za pomorsko varnost za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za pomorsko varnost za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (5), zlasti člena 19,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A8-0088/2015),

         1.

            ugotavlja, da so podatki v končnem zaključnem računu Evropske agencije za pomorsko varnost takšni kot v prilogi k poročilu Računskega sodišča;

         2.

            odobri zaključni račun Evropske agencije za pomorsko varnost za proračunsko leto 2013;

         3.

            naroči svojemu predsedniku, naj ta sklep posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 210.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 208, 5.8.2002, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta 2014/751/SZVP z dne 30. oktobra 2014 o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije

text:
               31.10.2014

               SL

               Uradni list Evropske unije

               L 311/54

         SKLEP SVETA 2014/751/SZVP
   z dne 30. oktobra 2014
   o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. septembra 2010 sprejel Sklep 2010/573/SZVP (1).

               (2)

               Na podlagi pregleda Sklepa 2010/573/SZVP bi bilo treba omejevalne ukrepe proti vodstvu pridnestrske regije Republike Moldavije podaljšati do 31. oktobra 2015.

               (3)

               Sklep 2010/573/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 4(2) Sklepa 2010/573/SZVP se nadomesti z naslednjim:

      „2.   Ta sklep se uporablja do 31. oktobra 2015. Redno se pregleduje. Če Svet meni, da cilji tega sklepa niso bili doseženi, ga po potrebi podaljša ali spremeni.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 30. oktobra 2014

            Za Svet

            Predsednik

         S. GOZI

      (1)  Sklep Sveta 2010/573/SZVP z dne 27. septembra 2010 o omejevalnih ukrepih proti vodstvu pridnestrske regije Republike Moldavije (UL L 253, 28.9.2010, str. 54).


title: 2009/22/ES: Sklep Sveta z dne 8. decembra 2008 o imenovanju predsednika Vojaškega odbora Evropske unije

text:
               14.1.2009

               SL

               Uradni list Evropske unije

               L 9/51

      SKLEP SVETA

   z dne 8. decembra 2008
   o imenovanju predsednika Vojaškega odbora Evropske unije
   (2009/22/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28(1) Pogodbe,
   ob upoštevanju Pogodbe o ustanovitvi Evropske skupnosti in zlasti člena 207 Pogodbe,
   ob sklicevanju na Sklep Sveta 2001/79/SZVP z dne 22. januarja 2001 o ustanovitvi Vojaškega odbora Evropske unije (1),
   ob upoštevanju naslednjega:

               (1)

               V skladu s členom 3 Sklepa 2001/79/SZVP predsednika Vojaškega odbora imenuje Svet na priporočilo Odbora, ki se sestane na ravni načelnikov generalnih štabov.

               (2)

               Odbor, ki se je 29. oktobra 2008 sestal na ravni načelnikov generalnih štabov, je priporočil, da se za predsednika Vojaškega odbora Evropske unije imenuje general Håkan SYRÉN –

         SKLENIL:
   Člen 1
   General Håkan SYRÉN se imenuje za predsednika Vojaškega odbora Evropske unije, in sicer od 6. novembra 2009 za obdobje treh let.
   Člen 2
   Ta sklep se objavi v Uradnem listu Evropske unije.

      V Bruslju, 8. decembra 2008

            Za Svet

            Predsednik

         B. KOUCHNER

      (1)  UL L 27, 30.1.2001, str. 4.


title: Sklep Sveta (Euratom) 2016/829 z dne 12. maja 2016 o odobritvi sklenitve Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Hrvaške k Evropski uniji

text:
               27.5.2016

               SL

               Uradni list Evropske unije

               L 140/3

         SKLEP SVETA (Euratom) 2016/829
   z dne 12. maja 2016
   o odobritvi sklenitve Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Hrvaške k Evropski uniji
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 6(2) Akta o pristopu iz leta 2011 se pristop Republike Hrvaške k sporazumu, ki so ga s tretjimi državami ali mednarodnimi organizacijami podpisale ali sklenile države članice in Unija, uredi s protokolom k navedenemu sporazumu. V skladu z navedenim členom se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

               (2)

               Svet je 14. septembra 2012 pooblastil Komisijo, da začne pogajanja za prilagoditev sporazumov, podpisanih ali sklenjenih med Unijo oziroma Unijo in njenimi državami članicami ter eno ali več tretjimi državami ali mednarodnimi organizacijami, da se upošteva pristop Republike Hrvaške k Uniji.

               (3)

               Pogajanja z Republiko Tadžikistan so bila uspešno zaključena s parafiranjem Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, da se upošteva pristop Republike Hrvaške k Uniji (1) (v nadaljnjem besedilu: Protokol).

               (4)

               Podpis in sklenitev Protokola sta glede zadev, ki so v pristojnosti Unije in njenih držav članic, predmet ločenega postopka.

               (5)

               Sklenitev Protokola s strani Komisije v zvezi z zadevami, ki so v pristojnosti Evropske skupnosti za atomsko energijo, bi bilo treba odobriti –

         SPREJEL NASLEDNJI SKLEP:
   Člen 1
   Sklenitev Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Hrvaške k Evropski uniji, se odobri (2).
   Člen 2
   Ta sklep začne veljati na dan sprejetja.

      V Bruslju, 12. maja 2016

            Za Svet

            Predsednica

         F. MOGHERINI

      (1)  UL L 350, 29.12.2009, str. 3.

      (2)  Besedilo Protokola je priloženo Sklepu o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, v imenu Evropske Unije in njenih držav članic, da se upošteva pristop Republike Hrvaške k Evropski uniji.


title: Sklep predsedstva Evropskega parlamenta z dne 26. oktobra 2015 o spremembi Izvedbenih ukrepov v zvezi s statutom poslancev Evropskega parlamenta

text:
               28.11.2015

               SL

               Uradni list Evropske unije

               C 397/2

         SKLEP PREDSEDSTVA EVROPSKEGA PARLAMENTA
   z dne 26. oktobra 2015
   o spremembi Izvedbenih ukrepov v zvezi s statutom poslancev Evropskega parlamenta
   (2015/C 397/03)
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1) (v nadaljnjem besedilu: Statut),
   ob upoštevanju členov 10 in 25 Poslovnika Evropskega parlamenta,
   ob upoštevanju naslednjega:

               (1)

               Glede na izkušnje, pridobljene pri izvajanju pravil o akreditiranih in lokalnih pomočnikih med sedmih zakonodajnim obdobjem, so potrebne nekatere spremembe Izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: Izvedbeni ukrepi). Glavni namen teh sprememb je pojasniti nekatera pravila in odpraviti pomanjkljivosti, ki so se pokazale med uporabo Izvedbenih ukrepov, ter izboljšati upravljanje.

               (2)

               Kritje stroškov za parlamentarno pomoč bi bilo treba omejiti na stroške, ki so nastali v obdobju 30 dni pred datumom predložitve zahtevka za kritje stroškov pristojni službi Parlamenta. To bo omogočilo zavrnitev zahtevkov, ki se predložijo prepozno, da bi lahko preverili, ali so bile prijavljene storitve dejansko izvedene in ali je bila upoštevana nacionalna zakonodaja na področju socialnega varstva in delovna zakonodaja.

               (3)

               Najvišji znesek za kritje stroškov za parlamentarno pomoč je od leta 2011 nespremenjen, čeprav so se pooblastila Parlamenta povečala. Znesek bi bilo zato treba povečati za 1 500 EUR na 22 879 EUR mesečno. Sredstva za povečanje so predvidena v resoluciji Parlamenta z dne 29. aprila 2015 o načrtu prihodkov in odhodkov Evropskega parlamenta za proračunsko leto 2016.

               (4)

               Načelo preglednosti je zapisano v členu 15 Pogodbe o delovanju Evropske unije, njegov pomen pa je med drugim izpostavil tudi Evropski varuh človekovih pravic v pismu predsedniku Komisije z dne 30. septembra 2002. Ob upoštevanju tega načela bi bilo treba med celotnim trajanjem pogodb objaviti polna imena praktikantov ter imena in firme ponudnikov storitev in plačilnih posrednikov, prek katerih se krijejo stroški za parlamentarno pomoč.

               (5)

               V svoji zgoraj omenjeni resoluciji z dne 29. aprila 2015 je Parlament pozval k vzpostavitvi ustreznejšega ravnovesja med akreditiranimi parlamentarnimi pomočniki in lokalnimi pomočniki. V ta namen bi bilo treba 25 % sredstev, dodeljenih za parlamentarno pomoč, rezervirati za plače akreditiranih parlamentarnih pomočnikov, sredstva za lokalne pomočnike, ponudnike storitev in plačilne posrednike pa bi bilo treba ustrezno omejiti na 75 % sredstev.

               (6)

               Pri plačah in stroških lokalnih pomočnikov bi bilo treba uvesti omejitve, da bi upoštevali načela iz priporočil začasne skupine za oceno izvajanja statuta poslancev in predpisov, ki urejajo pomočnike, ter izkušnje o uporabi teh priporočil od leta 2012 in tako omejili tveganje, da bi plače preveč odstopale od povprečnih plač v državah članicah in bi bile nesorazmerne z opravljenimi nalogami. Najvišje zneske prejemkov bi bilo treba določiti za vsako državo članico posebej, tako da se povprečje letne bruto plače, ki jo Eurostat objavi za zadevno državo članico, pomnoži s tri. Tako izračunani najvišji zneski pa ne bi smeli biti nižji od osnovne plače akreditiranega parlamentarnega pomočnika v 6. plačnem razredu ali višji od akreditiranega parlamentarnega pomočnika v 19. plačnem razredu. Predsedstvo bi moralo imeti možnost, da referenčne najvišje zneske prilagodi, ki bi jih bilo treba objaviti na spletnem mestu Parlamenta.

               (7)

               Plačilo plačilnim posrednikov bi bilo treba urediti tako, da ne presega 10 % zneska, ki ga je posrednik dolžan plačati, pri čemer skupna zgornja meja znaša 4 % vseh sredstev, dodeljenih za stroške parlamentarne pomoči.

               (8)

               Glede na pridobljene izkušnje je treba določiti vrsto in vsebino dokumentov, ki jih je treba priložiti zahtevku za kritje stroškov pogodb o zaposlitvi lokalnih pomočnikov. Zlasti bi bilo treba ustrezni službi Parlamenta zagotoviti podroben opis dela, podrobnosti o kraju izvajanja pogodbe, overjeno kopijo osebnega dokumenta, dokazilo o bivališču, dokazilo o izobrazbi in poklicnih izkušnjah ter izjavo, da ni nasprotja interesov.

               (9)

               Ob vsakoletnem obračunu stroškov za lokalne pomočnike, ki imajo pogodbo o zaposlitvi, bi bilo treba od plačilnih posrednikov zahtevati predložitev dokumentov, kot je dokazilo o vključitvi v sistem socialne varnosti ali o zavarovanju za primer nesreče. Poslanci so za pridobitev tovrstnih dokumentov praviloma odvisni od nacionalnih organov, ki jih pogosto ne morejo izdati ob upoštevanju trenutno veljavnih rokov.

               (10)

               Na podlagi pridobljenih izkušenj je treba pojasniti nekatere zahteve, ki se uporabljajo za lokalne pomočnike s pogodbo o zaposlitvi, zlasti tiste v zvezi z oddaljenostjo med njihovim krajem bivanja in dela, izvajanjem zunanjih dejavnosti in kandidiranjem na volitvah.

               (11)

               Za kritje stroškov v vrednosti nad 500 EUR bi bilo treba določiti poseben postopek, ki bo temeljil na načelih, ki se uporabljajo za javna naročila in so določena v Uredbi (EU, Euratom) št. 966/2012 Evropskega parlamenta in Sveta (3). V teh primerih bi bilo treba zahtevke za kritje stroškov predložiti skupaj z oceno stroškov in osnutkom pogodbe, v kateri je jasno določena narava storitev, ki jih je treba zagotoviti. Za storitve v vrednosti nad 60 000 EUR pa bi bilo treba dokazati, da je bila izbrana ekonomsko najugodnejša ponudba med vsaj tremi zbranimi ponudbami.

               (12)

               Določbe o nasprotju interesov bi bilo treba spremeniti, da se na ta način jasno opredeli prepoved financiranja političnih aktivnosti ali zasebnih izdatkov.

               (13)

               Poleg tega je ustrezno, da se uvedejo nekatere spremembe člena 46 Izvedbenih ukrepov v zvezi s prenehanjem pravice do prehodnega nadomestila za poslance, ki nastopijo mandat v drugem parlamentu ali prevzamejo javno funkcijo, ob upoštevanju izkušenj, pridobljenih ob koncu sedmega parlamentarnega obdobja in potrebe, da se v Izvedbenih ukrepih v celoti odražajo cilji in okvir ustreznih določb Statuta, zlasti členov 9(2), 11 in 13, ob upoštevanju načela prepovedi kopičenja izplačil iz javnih sredstev; zato so zneski, ki jih je poslanec prejel za izvrševanje mandata v drugem parlamentu ali opravljanje javne funkcije, z izjemo nadomestil za dejanske stroške, upoštevani pri prehodnem nadomestilu Evropskega parlamenta, kot to sedaj za vzporedne plače določa člen 11 Statuta poslancev. Da bi omogočili skladno izvajanje nove ureditve, bi ta morala veljati od začetka sedanjega parlamentarnega obdobja –

         SKLENILO:
   Člen 1
   Izvedbeni ukrepi se spremenijo, kot sledi:

               1.

               Člen 33 se spremeni, kot sledi:

                           (a)

                           odstavek 3 se nadomesti z naslednjim:
                           „3.   Stroški se krijejo za čas trajanja mandata poslancev. V skladu s tem poglavjem se lahko krijejo le stroški, ki so nastali največ 30 dni pred predložitvijo zahtevka za kritje stroškov.“;

                           (b)

                           odstavek 4 se nadomesti z naslednjim:
                           „4.   Najvišji mesečni znesek kritja stroškov za vse osebne sodelavce iz člena 34 znaša 22 879 EUR z učinkom od 1. januarja 2016.“

               2.

               Člen 34 se spremeni, kot sledi:

                           (a)

                           odstavek 2 se nadomesti z naslednjim:
                           „2.   Več poslancev se lahko s pisnim dogovorom poveže v skupino, ki skupaj zaposli ali koristi storitve enega ali več pomočnikov, kakor je navedeno v odstavku 1. V tem primeru omenjeni poslanci med seboj določijo enega ali več poslancev, ki bodo pooblaščeni, da v imenu skupine podpišejo pogodbo ali vložijo zahtevo za zaposlitev.
                           Poslanci pristojni službi predložijo pisno izjavo, v kateri določijo posamezne deleže, ki se odštejejo od zneska iz člena 33(4).“;

                           (b)

                           odstavek 5 se nadomesti z naslednjim:
                           „5.   Poslanci lahko v skladu s pogoji iz tega poglavja pri ponudnikih storitev, ki so lahko fizične ali pravne osebe, naročijo občasne in točno določene storitve, ki so neposredno vezane na izvrševanje njihovega parlamentarnega mandata.“;

                           (c)

                           odstavka 7 in 8 se nadomestita z naslednjim:
                           „7.   Predsedstvo sprejme seznam stroškov, ki se lahko krijejo iz naslova parlamentarne pomoči.
                           8.   Imena pomočnikov in praktikantov, imena ali firme ponudnikov storitev ter imena ali firme plačilnih posrednikov se za obdobje trajanja pogodbe objavijo na spletnem mestu Evropskega parlamenta skupaj z imenom poslanca, ki mu pomagajo.
                           Pomočniki, praktikanti, ponudniki storitev in plačilni posredniki lahko iz ustrezno utemeljenih varnostnih razlogov pisno zahtevajo, da se njihovo ime ali ime podjetja ne objavi na spletnem mestu Evropskega parlamenta. Generalni sekretar odloči, ali se tej zahtevi ugodi.“;

                           (d)

                           dodajo se naslednji odstavki:
                           „9.   Število veljavnih pogodb med poslancem in akreditiranimi pomočniki v nobenem trenutku ne sme biti večje kot tri, ne glede na trajanje dela, urejenega s temi pogodbami. To število se lahko poveča na štiri, če izjemo izrecno dovoli predsednik Parlamenta, potem ko je pristojna služba preverila, da ima poslanec v skladu z merili, ki veljajo za uporabo stavb Parlamenta in ob upoštevanju števila morebitnih praktikantov dovolj prostora v pisarni.
                           10.   Najmanj 25 % zneska iz člena 33(4) se nameni za stroške srečanj iz naslova VII Pogojev za zaposlovanje drugih uslužbencev Evropske unije. Vsi drugi stroški parlamentarne pomoči, ki niso stroški iz naslova VII Pogojev za zaposlovanje drugih uslužbencev Evropske unije, tako ne smejo presegati 75 % zneska iz člena 33(4).
                           Poleg tega stroški za opravljanje storitev iz člena 34 ne smejo presegati 25 % zneska, določenega v členu 33(4).
                           Te omejitve se izračunajo kumulativno po posameznem proračunskem letu za mesečni znesek iz člena 33(4), k čemur se prišteje neporabljeni znesek, prenesen v naslednje proračunsko leto na podlagi člena 33(6).
                           11.   Parlament krije stroške za bruto plače ali neto honorarje (brez DDV) lokalnih pomočnikov do višine najvišjega mesečnega zneska, ki ga določi predsedstvo v skladu z odstavkom 12. Predsedstvo lahko letno spreminja višino najvišjega zneska. Veljavni najvišji zneski se objavijo na spletnem mestu Parlamenta.
                           12.   Najvišji zneski so enaki trikratniku referenčnega zneska. Referenčni znesek je enak eni dvanajstini zneska, ki ga objavi Eurostat kot povprečje bruto letne plače osebe, zaposlene za polni delovni čas v državi članici izvolitve zadevnega poslanca.
                           Vseeno izračunani najvišji zneski ne bi smeli biti nižji od osnovne plače akreditiranega parlamentarnega pomočnika v razredu 6 ali višji od osnovne plače akreditiranega parlamentarnega pomočnika v razredu 19.
                           Vsi dodatki se krijejo le do omenjenega najvišjega zneska, izračunanega na letni osnovi.
                           Najvišji zneski se sorazmerno zmanjšajo, če je lokalni pomočnik zaposlen le za polovični delovni čas ali dela ne opravlja cel mesec.“

               3.

               V členu 35 se odstavek 3 nadomesti z naslednjim:
               „3.   Poslanec sklene individualno pogodbo s plačilnim posrednikom po lastni izbiri, ki izpolnjuje zahteve iz odstavka 2.
               Stroški, nastali ob uporabi storitev plačilnih zastopnikov v skladu z odstavkom 1, se krijejo iz zneska, določenega v členu 33(4), in zanje ne velja omejitev za stroške storitev iz člena 34(10).
               Neto honorar plačilnih posrednikov (brez DDV) ne sme presegati 10 % stroškov za plačo, honorar in nadomestila lokalnih pomočnikov, ponudnikov storitev in praktikantov, za plačilo katerih so odgovorni, pa tudi ne 4 % zneska iz člena 33(4).
               Najvišji dovoljeni znesek za honorar plačilnih posrednikov se pregleda kumulativno po posameznem koledarskem letu, sorazmerno s trajanjem njihove pogodbe.“

               4.

               Člen 38 se nadomesti z naslednjim:
               „Člen 38
               Dokumenti, ki jih je treba predložiti v zvezi s pogodbo o zaposlitvi
               Zahtevki za kritje stroškov pogodbe o zaposlitvi vsebujejo:

                           (a)

                           izvirni izvod pogodbe o zaposlitvi, ki jo je poslanec sklenil s svojim lokalnim pomočnikom;

                           (b)

                           natančen opis nalog in točen naslov, na katerem bo opravljal te naloge;

                           (c)

                           obračunski list z navedbo plače, socialnih prispevkov delodajalca in delavca ter drugih verjetnih stroškov, ki jih je treba plačati med koledarskim letom ter ob izteku pogodbe, pri čemer se upoštevajo tudi določbe nacionalnega prava, vključno s tistimi, ki urejajo minimalno plačo in pogodbene obveznosti, vključno z vsakršnim kritjem stroškov službenih potovanj;

                           (d)

                           overjeno kopijo veljavnega osebnega dokumenta lokalnega pomočnika;

                           (e)

                           potrdilo o kraju običajnega bivališča lokalnega pomočnika;

                           (f)

                           potrdilo o poklicni usposobljenosti in delovnih izkušnjah lokalnega pomočnika ter

                           (g)

                           izjavo, ki jo sopodpiše poslanec, da v času trajanja pogodbe o zaposlitvi lokalni pomočnik ne bo posredno ali neposredno opravljal drugih dejavnosti, tudi takih, za katere ne bi dobival plačila, za druge politične organizacije, kot so politične stranke, fundacije, gibanja ali parlamentarne politične skupine, če te dejavnosti lahko vplivajo na učinkovito opravljanje njegovih nalog ali privedejo do nasprotja interesov.“

               5.

               Člen 39 se nadomesti z naslednjim:
               „Člen 39
               Urejanje plačilnih izkazov
               1.   Plačilni posredniki pristojni službi do 31. marca leta, ki sledi zadevnemu proračunskemu letu Parlamenta, zlasti zaradi urejanja predplačil, posredujejo izkaze nastalih stroškov iz naslova plač, davčnih odbitkov in prispevkov delodajalca in delavca za socialno varnost ter drugih povračljivih stroškov za vsakega zaposlenega lokalnega pomočnika. Poleg tega plačilni posredniki posredujejo dokaze, da so zadevni lokalni pomočniki vključeni v sistem socialne varnosti in iz katerih je razvidno, da je poslanec delodajalec, ter potrdilo o zavarovanju za primer nesreče pri delu, če nacionalno pravo zahteva tako obliko zavarovanja. Prav tako potrdijo, da so poravnane vse obveznosti, ki izhajajo iz veljavnega nacionalnega prava.
               V primeru prenehanja pogodbe med plačilnim posrednikom in poslancem ter ob izteku poslančevega mandata morajo biti obveznosti poravnane najkasneje v treh mesecih.
               Izkazi iz prvega pododstavka se pripravijo v skladu z navodili Parlamenta.
               2.   Po preverjanju izkazov iz odstavka 1 pristojna služba pošlje plačilnemu zastopniku obvestilo, ter kopijo poslancu, o pravilnosti ali nepravilnosti izvedenih plačil in o morebitnih manjkajočih dokumentih, ki jih mora še predložiti.
               Če so v obvestilu navedene nepravilnosti pri plačilih, se dokumenti, ki dokazujejo odpravo nepravilnosti, predložijo pristojni službi v roku enega meseca od datuma obvestitve. V nasprotnem primeru Parlament uporabi člena 67 in 68.“

               6.

               Vstavi se naslednji člen:
               „Člen 39a
               Obveznosti glede pogodb o zaposlitvi
               1.   Plačilni posrednik za obdobje, določeno v veljavnem nacionalnem pravu, in za najmanj eno leto po izteku zadevnega parlamentarnega mandata vodi register plačnih list, v katerem so po postavkah navedeni plačani zneski plač ter davčnih prispevkov in prispevkov delodajalca in delavca za socialno varnost. Če se pogodba s plačilnim posrednikom zaključi pred koncem mandata poslanca, se overjena kopija registra plačilne liste takoj posreduje novemu plačilnemu posredniku, ki ga izbere poslanec, kot je določeno v členu 35(3).
               2.   Pomočniki se vzdržijo kakršnih koli dejanj, zaradi katerih bi utegnili priti v nasprotje z interesi poslancev, ki jim pomagajo, in Parlamenta. Zadevnega poslanca nemudoma obvestijo o svoji nameri o opravljanju plačane ali neplačane zunanje dejavnosti ali kandidiranja na volitvah.
               Od pomočnikov se zahteva, da prebivajo na takšni oddaljenosti od svojega delovnega mesta, ki je združljivo z ustreznim opravljanjem njihovih dolžnosti.
               3.   Poslanec nemudoma obvesti ustrezno službo o vseh spremembah pogojev zaposlitve, ki vplivajo na stroške parlamentarne pomoči, in o morebitnih načrtih pomočnikov, da opravljajo zunanje dejavnosti ali kandidirajo na volitvah. Poslanec mora zagotoviti, da zunanje dejavnosti in kandidiranje na volitvah ne vplivajo na opravljanje dolžnosti pomočnikov oziroma da niso v nasprotju s finančnimi interesi Unije. Ustrezna služba lahko zahteva dokazila o dogovoru, ki je bil v ta namen sklenjen z zadevnim pomočnikom.
               4.   Lokalni pomočniki, ki nameravajo kandidirati na volitvah, spoštujejo nacionalno zakonodajo glede volilnih kampanj. Pomočniki morajo biti vsaj za čas trajanja uradne kampanje na letnem ali neplačanem dopustu. V primeru izvolitve se kritje stroškov, povezanih s pomočnikom, preneha, razen če ta lahko dokaže, da je njegov mandat skladen z opravljanjem njegovih dolžnosti parlamentarnega pomočnika.
               5.   Pogodbe, sklenjene med poslanci in pomočniki, morajo vključevati obveznosti iz odstavkov 2 in 4.“

               7.

               Člen 41 se nadomesti z naslednjim:
               „Člen 41
               Dokumenti, ki jih je treba predložiti v zvezi s pogodbo za opravljanje storitev
               1.   Z izjemo občasnih storitev, katerih strošek ne presega 500 EUR, vključno z DDV, je treba zahtevek za kritje stroškov predložiti pred sklenitvijo pogodbe o opravljanju storitev, vsebovati pa mora:

                           (a)

                           oceno in osnutek pogodbe, ki jo poslanec namerava skleniti s ponudnikom storitev in v kateri je jasno opredeljena narava naročenih storitev;

                           (b)

                           v primeru storitev s ceno, ki presega 60 000 EUR, vključno z DDV, utemeljitev izbrane ponudbe, ki mora biti ekonomsko najugodnejša med vsaj tremi zbranimi ponudbami povsem neodvisnih ponudnikov, pri čemer se poleg cene upoštevajo kakovost ponudbe in socialni vidiki; v primeru zaporednih pogodb z istim ponudnikom za podobne storitve se znesek tega praga uporablja kumulativno;

                           (c)

                           v primeru ponudnikov, ki so pravne osebe, kopija njihovega vpisa v register gospodarskih družb ali enakovreden dokument skupaj s statutom ali v primeru ponudnikov storitev, ki so fizične osebe, dokumente iz točk (d) do (f) člena 38 ter iz točke (g) člena 38, razen v primeru občasnih pogodb;

                           (d)

                           v primeru ponudnikov storitev, ki so pravne osebe, izjavo o tem, da ni nasprotja interesov, ki potrjuje, da nihče od sodelujočih pri zagotavljanju storitev ni pomočnik v smislu člena 34 oziroma da ne sodi v nobeno od kategorij iz točke (d) člena 43.

                     2.   Stroški opravljenih storitev se krijejo potem, ko poslanec pristojni službi predloži račun ali potrdilo o plačilu z natančnim opisom storitev, ki so bile dejansko opravljene, in kopijo pogodbe, sklenjene s ponudnikom storitev. Poslanec računu ali potrdilu o plačilu priloži svoje potrdilo, da je bila storitev dejansko opravljena. Na zahtevo ustrezne službe predloži tudi glavna dokazila.
               Če so storitve deloma ali v celoti oproščene DDV, lahko ustrezni oddelek zahteva, da plačilni posrednik potrdi pravno podlago za to oprostitev.“

               8.

               Člen 43 se spremeni kot sledi:

                           (a)

                           točka (a) se nadomesti z naslednjim:

                                       „(a)

                                       za financiranje pogodb, sklenjenih z organizacijami, ki si prizadevajo za uresničevanje političnih ciljev, kot so politične stranke, fundacije, gibanja ali parlamentarne politične skupine;“;

                           (b)

                           točka (d) se nadomesti z naslednjim:

                                       „(d)

                                       za financiranje pogodb, ki omogočajo zaposlitev ali uporabo storitev poslančevega zakonca ali stalnega partnerja ali njegovih staršev, otrok, bratov ali sester, ali splošneje za financiranje pogodb, zaradi katerih bi se utegnila pojaviti kakršna koli možnost nasprotja interesov, kot je opredeljeno v členu 62(1a).“

               9.

               Člen 46 se spremeni, kot sledi:

                           (a)

                           odstavki 1, 2 in 3 se nadomestijo z naslednjim:
                           „1.   Nekdanji poslanci so upravičeni do prehodnega nadomestila. Če imajo mandat v drugem parlamentu ali če opravljajo javno funkcijo, se plača, do katere so upravičeni, odbije od prehodnega nadomestila.
                           2.   Za prehodno nadomestilo se smiselno uporablja člen 2(3).
                           3.   Za namene tega člena ‚drugi parlament‘ pomeni vsak parlament, ki je ustanovljen v eni od držav članic in ima zakonodajne pristojnosti.“;

                           (b)

                           v odstavku 4 se uvodno besedilo nadomesti z naslednjim:
                           „4.   Za namene tega člena ‚javna funkcija‘ pomeni opravljanje katere koli od naslednjih funkcij:“;

                           (c)

                           v odstavku 4 se točka (c) nadomesti z naslednjim:

                                       „(c)

                                       visokega uradnika, ki mu je zaupana javna oblast, ali uradnika ali člana institucije Unije.“

               10.

               V členu 48 se odstavek 1 nadomesti z naslednjim:
               „1.   Da je upravičen do prejemanja prehodnega nadomestila, mora nekdanji poslanec na generalnega sekretarja najkasneje tri mesece po koncu svojega mandata nasloviti zahtevek, ki mu priloži pisno izjavo, v kateri navede, če opravlja katero od funkcij iz člena 46.“

               11.

               V členu 61 se odstavek 1 nadomesti z naslednjim:
               „1.   Pri izvajanju teh izvedbenih ukrepov in obravnavi zahtevkov za izplačilo, predloženih v skladu s temi izvedbenimi ukrepi, se upoštevajo določila Uredbe (EU, Euratom) št. 966/2012 Evropskega parlamenta in Sveta (4) ter Delegirana uredba Komisije (EU) št. 1268/2012 (5).

                  (4)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1)."

                  (5)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).“"

               12.

               V členu 62 se vstavi naslednji odstavek:
               „1a.   Poslanci, ki sodelujejo pri izvrševanju proračuna, se vzdržijo vsakršnega dejanja, ki bi lahko privedlo do nasprotja med njihovimi lastnimi interesi in finančnimi interesi Unije.
               Nasprotje interesov se pojavi, če na dejanja poslancev neprimerno vplivajo razlogi, povezani z družino, čustvenim življenjem, ekonomskimi interesi ali kakršnimi koli drugimi skupnimi interesi s prejemnikom.“

               13.

               Člen 78 se nadomesti z naslednjim:
               „Člen 78
               Prehodna ureditev, ki se uporablja za pogodbe lokalnih pomočnikov in plačilnih posrednikov
               1.   Določbe iz členov 34 in 35, kot so bile spremenjene s sklepom predsedstva z dne 26. oktobra 2015, o številu pomočnikov in plačilu pomočnikov ter plačilnih posrednikov ne vplivajo na pogodbe, ki so še veljavne, če so bili zahtevki za kritje stroškov, ki izhajajo iz njih, pristojni službi predloženi pred 27. oktobrom 2015.
               2.   Pogodbe iz odstavka 1 se lahko podaljšajo ali spremenijo le v skladu z določbami iz poglavja 5 naslova I.“

         Člen 2
   Ta sklep začne veljati dan po objavi v Uradnem listu Evropske unije.
   Sklep se uporablja od 1. januarja 2016, razen člena 1(9) in (10), ki se uporablja od 1. julija 2014.

      (1)  Sklep Evropskega parlamenta 2005/684/ES, Euratom z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (3)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).